阿仙奴信心爆棚 籌備奪冠勝利巡遊路線
2024年05月11日 15:01
東網電視
更多新聞短片
阿仙奴對上一次奪得聯賽冠軍已經係2003/04年球季。
阿仙奴同曼城喺英超爭標形勢激烈，可能要鬥最後一輪先至知道鹿死誰人，但兵工廠會方似乎信心爆棚，已開始籌備捧盃勝利巡遊路線，預定當地時間5月20日下午5點舉行。
阿仙奴今季仲有2場聯賽，包括5月12日作客對曼聯、5月19日主場對愛華頓，根據《Football London》爆料，若然曼城有閃失，兵工廠奪冠，就會喺5月20日舉行勝利巡遊。從酋長球場開始，途經德雷頓公園路、奧伯特公園、高貝利等地區，再返回酋長球場，預計為時兩個鐘，最後喺酋長球場舉行慶功大會。阿仙奴會方已經聯絡倫敦政府及執法部門，協調封路等後勤工作。
阿仙奴上季英超屈居曼城之下，成為亞軍，對上一次奪得聯賽冠軍已經係2003/04年季，能否一騷20年之癢，令「廠迷」期待已久嘅勝利巡遊順利舉行，大家拭目以待。